Den Nord-Cimbriske Tilskuer, 1828-05-02
De græske og tyrkiske Anliggender. Den 2den Marts ankom Præsidenten Grev Capo d'Jstria ombord paa det engelske Linieskib Warspito og ledsaget af Fregatterne Juno, Helene og Castor samt Briggerne Musquito og Revel paa Nauplions Rhed. Dagen derpaa overgav Commandanten paa Fæstningen Palymedes, TheodarakGriva, Fæstningsværkerne til Præsidenten, som indsatte Oberst Heidegger til Commandant; derpaa; det nedre Citadelle blev ligeledes overgivet af Photamara; og begge Forter bleve nu besatte af Hydrioter og Spezzioter, der staae i Præsidentens Sold. Griva fandt sig meget smigret ved at Præsidenten omarmede ham og yttrede den Ønske at beholde ham og en lille Skare af hans Folk om sig, som Livvagt. Til Underbefalingshavere paa Forterne valgtes en Russer Hr. Rayko og en Würtemberger Hr. Müller. Den 9de Marts brød Grivas og Photomaras Tropper, op mod Jstmus (Tangen ved Corinth) og Præsidenten begav sig til Dalama (Trozen) hvor der staaer et græsk Corps paa 2400 Md., hvis Commando Greven har overdraget til Fyrst Demetrius, Ypstlanti. Følgende Chefer ere udnævnte for den civile Bestyrelse: for Ægina, Andreas Janitzi fra Jpsara; for Poros, Demetrius Kaler fra Candien; for Nauplion, Grev J. B. Theo toki fra Corfu, for Syra, Beninzelo Ruffu fra Patras, og for Kalabrita, Kapsali fra Messolunghi. En Philhellener, Hr. Henn, er afsendt til Karabusa, for at overtage Commandoen, over Forterne der, istedenfor den bekjendte Major Urquhart, som med et lidet Corps Marinere var overgivet Commanden derover, men som er bleven dræbt ved Indstyrtningen af et Huus. Den ved sine Udsuelser og Despotisme mod de rolige Beboere paa de græske Øer, bekjendte Vasso, er paa Præsidentens befaling arresteret og bragt til Ægina, dette er ogsaa Tilfældet med flere, som til den Ende ere bragte ombord paa Linieskibet. Warspite; dette Linieskib, den franske Fregat Juno og begge russiske Fregatter Helena og Castor ere nu overladte til Grev Capo d'JstriasDisposition. Greven befandt sig, efter de sidste Efterretninger den 16de Marts, paa Poros, beskjæftiget med at afsende en græsk Troppedivision og Flaade mod Tyrkerne. Allerede den 29de Februar har Admiral Miaulis ødelagt Søerøver Redet Skopelo, sjunken 12 Søerøverskibe og opbragt 15 af dem til Poros; derfra havde Admiralen begivet sig til Kanalen ved Chios, som man dog nu med temmelig Vished seer endnu ikke er rømmet af Grækerne. Som en Følge af den tyrkiske Landgang fra Tschesme, maatte vel disse forlade Staden Chios med Omegn, ophæve Slottets Beleiring og lade deres Beleirings Skyds i Stikken, men de droge sig kun tilbage, til de saakaldte Mastix=Landsbyer paa den sydlige Deel af Øen, der stode de endnu den 18de Marts, og den 15de kom Admiral Miaulis i Chio Kanalen, og afbrød Tyrkernes Forbindelse med den lige overfor liggende assiatiske Kyst. - - Fra Constantinopel skrives under 26de Marts. J Forgaars indløb hertil den saa længe frygtede Efterretning, at Rusland har erklæret Porten Krig, endskjøndt endnu intet officielt desangaaende er indløben, saa har dog Efterretningen funden almindelig Tiltroe, og sat alle Gemytter i Bevægelse, og Folket viser sig meget lidenskabelig og troer sig forpligtet til at gribe til Vaaben. Divanet og det større Antal af de Ulemas synes derimod at studse, og dele ikke Folkets Stemning, Storherren og de der nærmest omgive ham, synes næsten ligegyldige derved; imidlertid fordobles Krigs Udrustningerne, en stor Mængde Tropper ere opbrudte mod Adrianopel; og man seer med Bekymring Fremtiden imøde. Flere af de herværende fremmede Gesandtere gjøre Anstalt til Afreise, men hvem der vil blive og ikke vil blive, veed man ei. Til Constantinopel er en Tatar ankommen med den Efterretning, at Vicekongen af Ægypten har paa Grund af de franske og engelske Consulers Trudsler, givet sin Søn Jbrahim Befaling til aldeles at rømme Morea; dette er Sultanen blevet særdeles forbittret over.